Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: nyújtó szociális intézmények szakmai feladatairól és mûködésük feltételeirõl szóló 1/2000. (I. 7.) SZCSM rendeletben foglalt képesítési elõírásoknak.
Paragraph Index: 1042

nyújtó szociális intézmények szakmai feladatairól és mûködésük feltételeirõl szóló 1/2000. (I. 7.) SZCSM rendeletben foglalt képesítési elõírásoknak. A képzés kötelezõ óraszáma felsõfokú végzettség esetén 120 óra, ebbõl 72 óra elméleti oktatás, 48 óra gyakorlati oktatás. A középfokú, szakirányú – szociális asszisztens, szociális, gyermek- és ifjúságvédelmi ügyintézõ – végzettséggel rendelkezõk esetében 20 órás, elméleti oktatást tartalmazó elõkészítõ modullal egészül ki a képzés. A képzés az Oktatási Program alapján történik. Egy csoport létszáma a 25 fõt nem haladhatja meg. Az adósságkezelési tanácsadást végzõk részére szervezett képzés gyakorlati és szóbeli vizsgával zárul. Záróvizsgára az bocsátható, aki a képzési programban megállapított kötelezõ óraszámnak elméleti oktatás esetén legalább a 80%-át, gyakorlati oktatás esetén a 100%-át, valamint szakmai dolgozatírási kötelezettségét teljesítette. A gyakorlati vizsga keretében a hallgatónak vizsgadolgozatot kell készítenie, melynek választható témái a következõk: egy adósságkezelési eset részletes leírása, vagy egy települési önkormányzat adósságkezelési programjának elkészítése. A vizsgadolgozat minimális terjedelme 10 oldal szakirodalmi jegyzék nélkül. A dolgozatot legalább 30 nappal a záróvizsgát megelõzõen kell benyújtani a képzõhely felé. A vizsgadolgozat megfelelt, jól megfelelt és kiválóan megfelelt, illetve nem felelt meg minõsítést kaphat. A szóbeli vizsga keretében a hallgatónak számot kell adnia elméleti tudásáról, továbbá ezen ismeretek gyakorlati alkalmazásáról. A záróvizsga a képzés utolsó napját követõ 30. és 60. nap között kerül lebonyolításra. A képzõhely a pontos dátumról legalább 30 nappal korábban tájékoztatja a képzés résztvevõit. A szóbeli vizsga elõre megadott tételsor alapján történik, melynek értékelése: megfelelt, jól megfelelt, kiválóan megfelelt, illetve nem felelt meg. Nem bocsátható szóbeli vizsgára az a hallgató, akinek vizsgadolgozata „nem felelt meg” értékelést kapott. A sikertelen szakmai vizsga legfeljebb egy éven belül megismételhetõ. A képzésen részt vevõ személyek a tanfolyam elvégzésérõl a Nemzeti Szakképzési és Felnõttképzési Intézet által kiadott tanúsítványt kapnak. A tanúsítvány adósságkezelési tanácsadó munkakör betöltését teszi lehetõvé. Falu- és tanyagondnoki képzés A falu- és tanyagondnoki alapképzés célja a falugondnok felkészítése a kistelepüléseken végzendõ alapfokú szociális szolgáltató feladatok ellátására; a hivatalokkal, intézményekkel, szervezetekkel való kapcsolattartásra; a rászorulóknak megfelelõ segítségnyújtásra; emberi kapcsolatok ápolására a település lakosaival, rászorulóival; hagyományok, összefogások erõsítésére, közösségi alkalmak megteremtésére. A falu- és tanyagondnoki alapképzés idõtartama 260 óra, melybõl 180 óra elmélet, bentlakásos formában, és 80 óra gyakorlat. Az alapképzés részletes tematikáját az Oktatási Program tartalmazza. A képzésre beiskolázást csak az nyerhet, aki kinevezett falugondnoki, tanyagondnoki munkakörben dolgozik fõállású közalkalmazottként, vagy az önkormányzattal kötött feladatátvállalási szerzõdés alapján határozatlan idejû munkaszerzõdéssel rendelkezik. H I V A T A L O S É R T E S Í T Õ 2008/15. szám Egy csoport létszáma a 20 fõt nem haladhatja meg. A szakképzettséggel, illetve a felsõfokú végzettséggel rendelkezõk egyes tantárgyakból a diploma és az adott tantárgy tematikájának benyújtásával felmentést kaphatnak. A felmentésrõl a képzést szervezõ dönt. A falugondnoki képzés írásbeli, majd ezt követõen szóbeli vizsgával zárul. Írásbeli feladat: dolgozat elkészítése a településrõl és a falugondnoki, tanyagondnoki munkáról megadott szempontok alapján. Szóbeli vizsga: a dolgozat szóban történõ megvédése a képzés végén vizsgabizottság elõtt; a falugondnoki munka szakmai szabályainak ismertetése kérdések alapján; gyakorlati vizsga, mely tartalmazza a tereptanár értékelését a terepgyakorlatokról, valamint a munkanaplót. Nem bocsátható vizsgára az, akinek a képzésen igazolatlan hiányzása van, amíg az elõadásokat nem pótolja. A gyakorlat teljesítése kötelezõ, abból felmentés nem adható. A tanúsítvány kiadásának feltételei: a képzéseken való részvétel, írásbeli, szóbeli és gyakorlati feladatok teljesítése. A tanúsítvány a falugondnoki, tanyagondnoki munkakör betöltését teszi lehetõvé. Utcai szociális koordinátor és gondozó képzés Az utcai szociális koordinátori munkát és gondozást végzõ személyek részére szervezett tanfolyam célja a résztvevõk felkészítése arra, hogy az utcán elõforduló csoportok részére biztosítsák a megfelelõ szociális támogatást, segítsék az egészségi és szociális krízishelyzetek kezelését, és az igénybevevõket támogassák abban, hogy a társadalompolitikai intézményrendszer által kínált lehetõségekkel élni tudjanak. Emellett segítsék elõ e csoportok társadalmi integrációját. Egy csoport létszáma a 25 fõt nem haladhatja meg. A képzés moduljai: – utcai szociális gondozó képzés felsõfokú képesítéssel rendelkezõ személyek esetében: 98 óra (45 óra elmélet, 53 óra gyakorlat) – kiegészítõ képzés középfokú végzettséggel rendelkezõ gondozók számára: 15 óra (összesen 113 óra, 60 óra elmélet, 53 óra gyakorlat) – kiegészítõ képzés a koordinátori munkakör betöltéséhez: 8 óra (összesen 106 óra, 53 óra elmélet, 53 óra gyakorlat) – kiegészítõ képzés a koordinátori munkakör betöltéséhez: 8 óra A kiegészítõ utcai szociális koordinátor képzés a felsõfokú végzettséggel rendelkezõ utcai szociális gondozók részére ajánlott. A képzésben részt vevõknek az elméleti és gyakorlati tantárgyak alól felmentésre nincs lehetõségük. A képzésben minden modulhoz külön vizsga tartozik. Záróvizsgára az a hallgató bocsátható, aki az elméleti órák legalább 90%-án részt vett, teljesítette az intézménylátogatásokat és a terepgyakorlatot, valamint elkészítette az általa teljesített modulokhoz tartozó írásbeli vizsgafeladatot. A záróvizsga a képzés utolsó napját követõ 15. és 60. nap között kerülhet lebonyolításra. A képzõhely a pontos dátumról legalább 30 nappal korábban tájékoztatja a képzés résztvevõit. Az utcai szociális koordinátori munkát és az utcai szociális gondozást végzõ személyek részére szervezett tanfolyamrészletes tematikáját az Oktatási Program tartalmazza. A tanfolyamon részt vevõ személyek a tanfolyam elvégzésérõl a Nemzeti Szakképzési és Felnõttképzési Intézet által kiadott tanúsítványt kapnak. A tanúsítvány a képzettségi, végzettségi szintet figyelembe véve „utcai szociális gondozó és koordinátor”, illetve „utcai szociális gondozó” tevékenység ellátására jogosít. Támogató szolgálat vezetõ, személyi segítõ, személyszállító képzés A támogató szolgálati képzés célja, hogy a résztvevõket – munkakörüknek megfelelõen – felkészítse a támogató szolgálat keretében a személyi segítõ szolgálat, a szállító szolgálat és a tanácsadás végzésére. A vezetõ képzés a magasabb elõképzettségre építve képessé tesz a támogató szolgálat irányítására, a szakemberekkel való kapcsolattartásra, a speciális problémák felülvizsgálatára és a célszervezetekhez való továbbításra, a képességfejlesztés megszervezésére és irányítására, a segítõ munka ellátására. A személyi segítõ képzés célja a fogyatékos személyek speciális alapápolási és gondozási feladatainak ellátása, a fogyatékos személy speciális képességeinek folyamatos fejlesztése, a minél önállóbb életviteli készségek javítása és szakszerû segítségnyújtás biztosítása a fogyatékos ember számára, saját lakókörnyezetében. A személyszállító képzés célja a szakmai jelzések felismerése, a folyamatos kapcsolattartásra való képessé tétel és kiegészítõ feladatok ellátása. Elsõsorban a gyakorlattal közvetlenül összefüggõ ismeretek elsajátítása. Egy csoport létszáma a 25 fõt nem haladhatja meg. A támogató szolgálat vezetõ tanfolyam óraszáma 240 óra. Elmélet 160 óra, támogató szolgálati gyakorlat 80 óra. A személyi segítõ tanfolyam óraszáma 240 óra. Elmélet 160 óra, a támogató szolgálati gyakorlat 80 óra. 2008/15. szám H I V A T A L O S É R T E S Í T Õ A személyszállító tanfolyam óraszáma: 68 óra. Elmélet 60 óra, a támogató szolgálati gyakorlat 8 óra. A szakirányú szakképzettséggel, illetve felsõfokú végzettséggel rendelkezõk egyes tantárgyakból a diploma és az adott tantárgy tematikájának benyújtásával felmentést kaphatnak. Az óralátogatások alóli felmentés az adott tantárgy összes óraszámának 30%-át nem haladhatja meg. A felmentésrõl a képzés szervezõje dönt. A támogató szolgálat vezetõ, személyi segítõ és személyszállító részére szervezett tanfolyam részletes tematikáját az Oktatási Program tartalmazza. A tanfolyam vizsgával zárul. A vizsga elméleti és gyakorlati részbõl áll. A vizsgára bocsátás feltételei: Támogató szolgálat vezetõ: Sikeres tantárgyi beszámoló, a gyakorlati terepekrõl igazolás a gyakorlati idõ eltöltésérõl, írásbeli dolgozat leadása a vizsga elõtt legalább 15 nappal, amely lehet esetleírás, vagy egy támogató szolgálat bemutatása, vagy egy új támogató szolgálat megszervezésének terve. Az írásbeli dolgozat terjedelme 15 gépelt oldal. A szakmai vizsga követelményei: az írásba benyújtott dolgozatban foglaltak megvédése a vizsgabizottság elõtt. Személyi segítõ: Sikeres tantárgyi beszámoló, a gyakorlati terepekrõl igazolás a gyakorlati idõ letöltésérõl, írásbeli dolgozat leadása a vizsga elõtt legalább 15 nappal, amely lehet esetleírás vagy egy támogató szolgálat bemutatása. Az írásbeli dolgozat terjedelme 10 gépelt oldal. A szakmai vizsga követelményei: az írásban benyújtott dolgozatban foglaltak megvédése a vizsgabizottság elõtt. Személyszállító: Sikeres tantárgyi beszámoló, a gyakorlaton való részvétel igazolása. A támogató szolgálat vezetõ, személyi segítõ és személyszállító tanfolyamon részt vevõk a tanfolyam sikeres elvégzésérõl az Intézet által kiadott tanúsítványt kapnak. A tanúsítvány az alábbi munkakörök betöltését teszi lehetõvé: „Támogató szolgálat vezetõ”, „Támogató szolgálat személyi segítõ”, „Támogató szolgálat személyszállító”. A támogató szolgálat vezetõ, személyi segítõ és személyszállító tanfolyam részletes tematikáját az Oktatási Program tartalmazza. A támogató szolgálati képzésekre történõ bejelentkezés két lépcsõben történik.

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes